ໄທ ເລີ້ມທຳການປ່ອນບັດ ເລືອກຕັ້ງ ຄືນໃໝ່ (ວີດີໂອ)
ບ່ອນປ່ອນ​ບັດ​​ໄດ້​ໄຂ​ຂຶ້ນ ​ຢ່າງສະຫງົບ ໃນ​ວັນ​ອາທິດ​ມື້​ນີ້ ​ເພື່ອ​​ເປີດ​​ໃຫ້​ມີ ການ​ປ່ອນ​ບັດ​ເລືອກຕັ້ງ​ຄືນ​ໃໝ່ ໃນ​ຫ້າ​ຈັງຫວັດ ​ທີ່​ໄດ້​ຮັບ​ການ​ກໍ່ກວນ ​ໃນລະຫວ່າງ​ການ​ເລືອກ​ຕັ້ງ​ທົ່ວ​ໄປ ​ໃນ​ເດືອນ​ແລ້ວ​ນີ້.
ບັນດາເຈົ້າໜ້າທີ່ໄທ ກ່າວວ່າ ບ່ອນປ່ອນບັດໄດ້ໄຂຂຶ້ນຢ່າງ ສະຫງົບໃນວັນອາທິດມື້ນີ້ ເພື່ອເປີດໃຫ້ມີການປ່ອນບັດເລືອກ ຕັ້ງຄືນໃໝ່ ໃນຫ້າຈັງຫວັດ ທີ່ໄດ້ຮັບການກໍ່ກວນຢ່າງກວ້າງ ຂວາງ ໃນລະຫວ່າງການເລືອກຕັ້ງທົ່ວໄປໃນເດືອນແລ້ວນີ້ ຍັງມີອີກຫລາຍໆຈັງຫວັດ ທີ່ຈ ໍ າ ເປັນຕ້ອງໄດ້ຈັດການປ່ອນ ບັດເລືອກຕັ້ງຄືນໃໝ່ຄືກັນ ແຕ່ຈະມີການກຳນົດວັນເວລາໃນ ຂັ້ນຕໍ່ໄປ ຄະນະກຳມະການການເລືອກຕັ້ງກ່າວວ່າ ການປ່ອນບັດໃນ ການເລືອກຕັ້ງທົ່ວໄປ ເມື່ອວັນທີ 2 ກຸມພາຜ່ານມານັ້ນ ໄດ້ຖືກກໍ່ກວນແລະຂັດຂວາງ ຢູ່ໃນປະມານ 18 ເປີເຊັນ ຂອງເຂດເລືອກຕັ້ງທັງໝົດ ຊຶ່ງສົ່ງຜົນກະທົບຕໍ່ປະຊາຊົນ ຈຳນວນຫຼາຍລ້ານຄົນໃນ 18 ຈັງຫວັດຂອງທັງໝົດ 77 ຈັງຫວັດຂອງໄທນັ້ນ ຄະນະກຳມະການການເລືອກຕັ້ງ ກ່າວວ່າ ຈະບໍ່ມີການປະກາດຜົນການເລືອກຕັ້ງ ໃຫ້ຮູ້ ຈົນກວ່າປະຊາຊົນຜູ້ມີສິດປ່ອນບັດທັງໝົດ ຈະໄດ້ໄປລົງຄະແນນສຽງຢູ່ໃນ ທັງໝົດເຂດເລືອກຕັ້ງນັ້ນເສຍກ່ອນ ໃນລະຫວ່າງນີ້ ນາຍົກລັດຖະມົນຕີ ຍິ່ງລັກ ຊິນນະວັດ ກໍຈະຍັງເປັນຫົວໜ້າລັດຖະບານ ຮັກສາການໄປກ່ອນ ໂດຍມີອຳນາດຢ່າງຈຳກັດກ່ຽວກັບນະໂຍບາຍຕ່າງໆ ຈົນຮອດເວລາ ມີການປະກາດຜົນການເລືອກຕັ້ງໃຫ້ຮູ້